

**PAGAJ´s ordinære Generalforsamling 2025**

Med henvisning til § 19 i klubbens vedtægter indkaldes aktive og passive medlemmer samt forældre til børnemedlemmer til ordinær generalforsamling, som afholdes **tirsdag den 25. februar, kl. 19.00**

i klubhuset, Søvej 8, 7500 Holstebro.

**Fællesspisning før generalforsamlingen begynder kl. 17.30 – se nedenfor**. Er der medlemmer eller forældre, som ønsker at fremsætte forslag til behandling på generalforsamlingen, skal disse forslag efter vedtægternes § 21 være klubledelsen i hænde senest 14 dage før generalforsamlingens afholdelse, altså senest den 11. februar.

Eventuelle forslag bedes sendt til formanden@pagaj.dk. Klubledelsens skriftlige beretning, årsregnskab for 2024 samt driftsbudget for 2025 vil sammen med forslag, der indkommer efter udsendelse af indkaldelsen, blive offentliggjort på klubbens hjemmeside, [www.pagaj.dk](http://www.pagaj.dk).

Det nævnte materiale fremlægges tillige i klubhuset senest 8 dage før generalforsamlingen, og vil således være fremlagt fra mandag den 17. februar.

I overensstemmelse med vedtægternes § 24 skal generalforsamlingen behandle denne dagsorden:

1 Valg af dirigent.

2 Formanden aflægger klubledelsens beretning og vision for fremtiden. Herunder beretning og visioner fra de permanente udvalg.

3 Kassereren fremlægger det reviderede regnskab med noter.

4 Kassereren fremlægger budget for 2025, herunder fastsættelse af kontingenter mv. for 2026.

5 Indkomne forslag.

6 Valg til forretningsudvalget således:

Kassereren: Peter Riis Jacobsen - er på valg og modtager genvalg.

7 Valg af ledelsesmedlemmer/udvalgsformænd således:

Formand for materieludvalg: Peder Kjær Laustsen - er på valg og modtager genvalg

Formand for kursusudvalg: Bent Thybo - er på valg, modtager ikke genvalg

Formand for aktivitetsudvalg: Helle Ørskov - er på valg, modtager genvalg

8 Valg af suppleant til forretningsudvalg – Inge-Mette Hargaard Breum er på valg (vælges for 1 år)

9 Valg af revisor – William Åkerlund er på valg, modtager genvalg.

10 Valg af revisorsuppleant – Erik Kjær er på valg. (vælges for 1 år)

11 Eventuelt. Klubbens nuværende vedtægter er tilgængelige på hjemmesiden under menupunktet ”Klubben”. For god ordens skyld skal vi erindre om, at passive medlemmer – herunder klubbens vinterbademedlemmer – ifølge vedtægterne har taleret men ikke stemmeret.

**Forud for generalforsamlingen afholdes ”Fællesspisning”, der begynder kl. 17.30. Tilmelding til spisningen sker i Klubmodul under menupunktet ”Event”, og deltagelsen koster 50 kr, der betales ved tilmeldingen i klubmodul. Tilmeldingsfristen er tirsdag d. 17. februar til fællesspisning.**

Med venlig hilsen Pagaj Klubledelse